MIDDAGVERVOLGVERHAAL | Heuningbos · RSG - iono.fm
MIDDAGVERVOLGVERHAAL | Heuningbos — deur Anton Treurnich
AFRIKAANS South Africa Arts · Performing Arts
Rex soek sy pa op nadat sy planne nie uitgewerk het nie. Annabel en Adriaan probeer uitwerk wat die Meyers volgende sal doen. Ulrigh besluit om beheer te neem. Wat voer hy in die mou?
Sally en Margie maak planne om die Meyers te uitoorlê. Rex en Anel wil van Adriaan ontslae raak. Sal Adriaan vir hulle planne val?
Luann deel haar vermoede met Adriaan oor wat met haar oom gebeur het. Anel glo dat sy vir Margie sal kan oorreed om te trek. Adriaan konfronteer vir Rex oor wat hulle met al die mense se huise wil doen. Sal Maggie die kontrak teken?
Ulrigh en Anel begin om die inwoners van Karatara se handtekeninge te kry om hulle huise oor te teken aan Meyer en seun. Luann en Sally gaan kyk waar Solly sy hartaanval gekry het. Sy maak 'n groot ontdekking.
Adriaan begin die los drade bymekaar trek. Ulrigh en Anel dien hulle dokumente in vir die tender vir die skoolgeboue, en Ulrigh waarsku Anel dat Adriaan nie sonder handskoene aangevat moet word nie.
Ulrigh is reg om 'n groot tjek te oorhandig. Daar is 'n groot ontploffing en chaos wat uitbreek. Wat het van Solly geword?
Dis die dag van die fees. Adriaan en Solly is paraat en weet dat daar enige oomblik iets fout kan loop. Ulrigh en Rex is uitgevat in hulle deftigste en moet 'n groot tjek oorhandig. Rex en Anel besef dat Solly hulle plan gaan ontbloot en maak 'n plan met hom.
Die Barnard-huis is in rep en roer. Annabel slaap daar oor, en Adriaan kry die harde bank in die sitkamer. Rex en Anel breek in by die feesterrein om die fees te saboteur. Solly en Adriaan kom agter dat daar iets fout is op die terrein, maar kan nie hulle vinger daarop sit nie.
Dis die aand voor die groot fees. Oom Solly probeer aan Annabel verduidelik hoe die houtkapkompetisie werk. Adriaan oorreed Luann dat hy aan haar kant is. Sy neem hom in haar vertroue en vertel hom alles wat sy weet.
Anel kry dit reg om die tenderdokumente vir die skoolgeboue so aan te pas dat dit die Meyers soos 'n handskoen pas. Oom Solly en Jonathan gaan haal Daan se kar, wat steeds by die Meul staan. Daar kry hulle nog bewyse dat hy saam met iemand gewerk het om die brande te begin. Anel probeer onmin tussen Jonathan en Adriaan saai.
Almal is in rep en roer om die sportgronde reg te kry vir die fees. Solly vat beheer van die logistieke reëlings. Anel wil na die departement van bosbou toe gaan. Sy voel hulle moet Adriaan van sy mag ontneem.
Anel begin dadelik om nuwe planne in werking te stel. Sy wil Karatara sien, en Rex neem haar. Adriaan en Sally is besig met feesreëlings. Adriaan sien vir Rex en Anel op die dorp, en weet dadelik dat hulle iets in die mou voer.